רפואה

## רפואה ונפגעים

מטרת החומר שלפניכם היא לסייע בהכרת מפגעים שונים שאליהם נחשפים משני צורה בעולם החשכה. המטרה היא לאפשר לדמויות בעלות ידע במרפא, ולמנחי משנה, להחזיק בהגדרות ובמידע שיאפשר משחק ופתרון של בעיות רפואיות בהתערבות מינימלית של מנחי המשחק. בעמוד זה יש מידע על מה, בעצם, רופאים יודעים, ואיך מטפלים בבעיות רפואיות שונות. ישנו תקציר של המידע, כדי שלא תצטרכו לקרוא את כל החומר פעם אחר פעם, אף שהתקציר כנראה יהיה מובן היטב רק למי שיקרא לפחות פעם אחת את הכל.

### ידע ברפואה

לדמויות יש את המידע והכישורים הבאים בנוגע לרפואה, שתלוי בדרוג של הדמות ביכולת הרפואה (ללא התחשבות בבונוסים כלשהם). המידע מצטבר:

#### רפואה אפס

הדמות לא מבינה כלום ברפואה, וגם אם שמעה או ראתה משהו שקשור לעניין, אינה כשירה ליותר מאשר לקחת תרופות בהתאם להוראות, לחטא פצע עם יוד או להניח פלסטר או תחבושת אלסטית. הדמות יכולה להפעיל שיקולי שכל ישר (מי שהתייבש צריך נוזלים, מחלה שמשפיעה על גארו היא על טבעית), אבל אם הדמות מחליטה לפעול על סמך שיקולי השכל הישר שלה, אף אחד לא מבטיח שהיא לא תגרום נזק גם בפעולות פשוטות שכאלו (למשל, מי שמתייבש ומקבל יותר מדי מים יותר מדי מהר עלול להקיא ולהתייבש עוד יותר, ומי שלקח על דעת עצמו תרופה מיסטית עלול למצוא עצמו בולע את התרופה הלא נכונה).

#### רפואה אחד

הדמות יודעת להגיש עזרה ראשונה (חבישה, קיבוע, עצירת דימום של פצעים פשוטים), ויכולה לזהות בעיות בסיסיות (להבדיל בין התייבשות לקדחת), אך לא לטפל בהן לעומק. הדמות שמעה על מפגעים שונים (סוגי פציעה, מחלות ורעלים), ויכולה לנסות ולהבחין בין מחלה לרעל בצורה כללית מאוד (גם אם מדובר במחלה או רעל מיסטיים, אבל כאמור – הדמות לא תדע יותר מאשר שמדובר במחלה או ברעל), אך אינה יכולה לטפל במפגעים אלו. הדמות יכולה להשתמש על חולה בתרופות בליעה שונות (כולל המסת אבקות, הרתחת תמציות וכדומה) אך זאת רק בהתאם להנחיות והוראות מרופא בכיר יותר. [רמה שווה למגיש עזרה ראשונה]

#### רפואה שתיים

הדמות יודעת לתת עירוי ולתת זריקה, להבדיל בין קבוצות או סוגים של רעלים ומחלות (גם מיסטיים אבל לא רעלים או מחלות מורכבים או בעייתיים לזיהוי), ויודעת איך לגרום לחולה לבלוע בלי שייחנק, ואיך לטפל במישהו מעולף/מיובש/קודח. הדמות יכולה לזהות קיומן של פציעות פנימיות אך לא לטפל בכאלו. [רמה שווה לחובש]

#### רפואה שלוש

הדמות יודעת לטפל בפצעי כוויות, לזהות מחלות ורעלים מיסטיים פשוטים ולקבוע להם טיפול תרופתי. הדמות יכולה לתת טיפול ראשוני לפגיעות פנימיות, ולטפל בכריתת איברים וגדמים, וגם לשמש כמיילדת. הדמות יודעת להכין רעלים טבעיים (לא מיסטיים) וכן תרופות פשוטות מחומרים טבעיים. [רמה שווה לפרמדיק]

#### רפואה ארבע

הדמות יודעת להכין תרופות למחלות פשוטות ונוגדנים לרעלים פשוטים (גם מיסטיים), לטפל בפציעות ראש, לתת טיפול מקיף לפגיעות פנימיות, לטפל בשברים מורכבים, לזהות באופן כללי מחלות ורעלים מורכבים/בעייתיים לזיהוי. [רמה שווה לרופא כללי]

#### רפואה חמש

הדמות יודעת לזהות במדויק מחלות ורעלים – גם מורכבים/בעייתיים לזיהוי. יודעת להכין תרופות למחלות מורכבות ונוגדנים לרעלים מורכבים, לבצע ניתוחים מסובכים, לזהות ולטפל בבעיות של מערכות עצבים ובבעיות ראיה/שמיעה. הדמות יכולה לפתח תרופות חדשות ונוגדנים חדשים. [רמה שווה לרופא מנתח/מומחה רב-תחומי]

#### הערות

1. ידע רפואי לגבי קורקס, מוקולה, רוקאה, רטקין, שדים, רוחות, רוחות רפאים וערפדים אינו ידע נפוץ או זמין ודורש השקעה נפרדת – גם מבחינת רקע וסיפור, ויתכן שגם מבחינת נקודות ניסיון.

2. מחלה ורעל מיסטיים פשוטים הם מחלות ורעלים "רגילים" (שמצויים בעולם הרגיל באופן טבעי) ואשר חוזקו מיסטית בכדי שיוכלו להשפיע גם על משני צורה בעלי חוסן על טבעי או משני צורה שעוברים מצורה אחת לאחרת. מלבד החיזוק הזה, ההשפעה שלהם רגילה (בשינויים המחוייבים) על הקורבן.

3. מחלה ורעל מיסטיים מורכבים הם מחלות ורעלים בעלי תכונות ייחודיות, ולכאלו יכולות להיות השפעות משונות מאוד (החל ממחלה שגורמת לפרווה להפוך ורודה ועד לסרטן שמנצל את תכונת הרגנרציה כדי להתפשט במהירות גדולה יותר).

4. אין חובה 'להשתמש' בזיהום תולע כדי ליצור רעלים ומחלות מיסטיים (בין שפשוטים ובין שמורכבים) – נוכחות התולע פשוט מוסיפה עוד השפעות למפגע ויכולה להשפיע על היכולת להתנגד למפגע וכמובן על דרך הטיפול בו.

### הסבר על מפגעים שונים והטיפול בהם

#### תקציר לטיפול במפגעים

1. נזק רגיל – נספג, לא משאיר צלקות, מתרפא במהירות (1 רמת בריאות לסיבוב מנוחה) בכל צורה שיש לה רגנרציה.

2. נזק מיוחד – נספג, משאיר צלקות קלות, מתרפא לאט (1 רמת בריאות ליום מנוחה) בכל צורה שיש לה רגנרציה.

3. נזק כסף – לא נספג ללא מתנה או יתרון ספציפי. משאיר צלקות משמעותיות, מתרפא לאט מאוד (1 רמת בריאות לכמה ימי מנוחה). עבור מי שחסין לנזק כסף (קנה את היתרון הרלוונטי), נזק מכלי נשק כסופים יהיה כמו נזק מיוחד בסעיף הקודם.

4. זוהמת תולע בפצעים, רעלים, מחלות – צריך גם טקס טיהור, משאיר צלקות מגעילות או סימנים מכוערים, יכול לגרום להשפעות לוואי שונות. האפקט הזה לא תופס לגבי מי שחסין לזיהום תולע.

5. איברים קטועים – עבור יצורים קסומים כמו הגארו איברים קטועים יכולים לגדול מחדש בתוך:

חודש - אצבע

שלושה חודשים - כף יד או כף רגל

חצי שנה - (זרוע או רגל).

אם האיבר נכרת מנשק כסף, זמן הצמיחה מחדש הוא פי שש. אם אין השגחה רפואית ראויה האיבר יגדל בקצב איטי פי שתיים וכנראה יתחדש בצורה עקומה וכואבת. מרפא על טבעי (מתנות מגע אם או מגע סבתא למשל) עם דירוג של 12 ומעלה, אשר מטפל בפצע יום יום מקטין את זמן חידוש בחצי. אם הדמות נשארת כל הזמן בצורה שיש לה חוסן מעל לחמש, הזמן מתקצר בחצי. אם האיבר הכרות זמין ותופרים אותו מחדש למקומו (דרוש מנתח מוכשר לכך) הזמן מתקצר בחצי.

6. מחלות ורעלים -– שינוי צורה מרפא מיד ממחלה או רעל רגילים. מחלה ורעלים מיסטיים דורשים תרופה/נוגדן. דרוג תרופה/נוגדן נקבע לפי: אינטליגנציה ועוד יכולת ברפואה ורצוי גם הכרת העל טבעי. הטיפול דורש כמה ימים (פחות זמן ככל שהתרופה חזקה יותר).

7. בעיות נפש ובעיות קוגנטיביות – אופס, בעיה...

### פירוט מפגעים

#### 1. רגיל (לא מכסף ולא מנזק מיוחד)

כל אלו ניתנים לספיגה, ובכל מקרה יחלימו במהירות באמצעות רגנרציה כאשר הדמות בצורה מתאימה.

אם הדמות יוצאת מצורה שבה יש לה רגנרציה לצורה אחרת, הפצעים שעוד נשארו יהיו ברורים לעין (ואולי גם מדממים).

חזרה לצורה שבה יש רגנרציה תמשיך לרפא את הפצעים.

צלקות - לא יישארו מפצעים שניתן להחלים ברגנרציה רגילה.

עבור משנה צורה בצורת אדם או לופוס, נזק רגיל הוא נזק מאגרופים וחבטות מכלי נשק רכים. עבור צורות אחרות, נזק רגיל כולל גם כלי נשק חדים, כהים ועוד המון דברים אחרים - מרבית מקורות הנזק שאינם קסומים.

#### 2. נזק מיוחד (אבל לא כסף או גורם אחר שאינו ניתן לספיגה)

כל אלו ניתנים לספיגה ויחלימו במהירות תחת השפעת מתנות כגון מגע האם ומגע הסבתא, אך לא מתרפאים מרגנרציה.

צלקות - פצעים שכאלו משאירים צלקות חיוורות ודקות מאוד, במידה והפצע המקורי היה קשה; פצעים לא חמורים לא ישאירו צלקות.

עבור משנה צורה בצורת אדם או לופוס, נזק מיוחד כולל נזק מכלי נשק [סכינים, אלות נוקשות] ועוד המון דברים אחרים. עבור צורות אחרות, נזק מיוחד הוא נזק שמקורו קסום [שיניי ערפד, ניבי קרינוס, חרב קסומה] ויש עוד כמה דברים שיכולים לעשות נזק כזה.

#### 3. כסף או גורם אחר שאינו ניתן לספיגה

נזק כזה אי אפשר לספוג.

כל אלו יחלימו במהירות תחת השפעת מתנות כגון מגע האם ומגע הסבתא, אך לא מתרפאים מרגנרציה.

צלקות - פצעים שכאלו משאירים צלקות ברורות, גם במקרה של פצעים קלים למדי. פצעים קשים ישאירו צלקות בולטות, אך נקיות בצורתן.

דמות שיש לה את היתרון של חסינות לכסף, תגיב לנזק מכסף כמו לנזק מקטגוריה שתיים, לעיל. יש לזכור שהומיד בצורת אדם, ולופוס בצורת לופוס, אינם רגישים לנזק כסף.

#### 4. זיהום תולע עבור פצעים מן הסוגים האמורים לעיל

כל כלי נשק (רגיל, גורם נזק מיוחד, גורם נזק כסף) יכול "להנות" מתוספת של זיהום תולע.

לרוב, זיהום תולע אינו משפיע על יכולת ספיגה או ריפוי.

לזיהום תולע יש שתי השפעות וודאיות:

א. הדמות סובלת מזיהום תולע; חומרת הזיהום יכולה להוביל להשפעות שונות. רצוי לעבור טקס טיהור - ככל שהזיהום חמור יותר, יש צורך ביותר ידע ועוצמה שאמאניים.

ב. הפצע משאיר צלקות מודגשות וברורות. פצעים עמוקים ישאירו צלקות בולטות מאוד - כמה מצלקות הקרב המפוארות והמכובדות ביותר מגיעות ממפגעים שכאלו.

ג. גארו מזוהם לא יכול לבצע טקס טיהור. הזיהום ישפיע כנראה גם על טקסים אחרים שיעשה.

זיהום תולע מגיע בכמה דרכים צורות ושיטות, הכל תלוי בגורם ובעוצמת הזיהום. זיהום בעל מאפיין מרכזי ביולוגי\כימי ניתן לעצור עם חסינות גבוהה. זיהום רוחני אפשר לבלום עם כוח רצון גבוה או נוסיס, תלוי בסוג.

דמות שיש לה את היתרון של חסינות מזיהום תולע אינה סובלת מן ההשפעות הנוספות של קטגוריה זו.

#### 5. איברים קטועים

איברים לא נקטעים מנזק רגיל. יש לזכור שבצורת אדם וצורת לופוס סוגי נזק שהם רגילים לצורות קשוחות יותר יכולים להיחשב כנזק מיוחד [ראו החלק בוויקי המתאר סוגי נזק].

איברים שנקטעו תוך כדי נזק חמור יצמחו בתוך פרק זמן של חודש (אצבע), שלושה חודשים (כף יד או כף רגל) ועד חצי שנה (רגל, זרוע). אם הדמות נשארת כל הזמן בצורה שלה חוסן על טבעי (מעל לחמש), פרק הזמן למרפא מתקצר בחמישים אחוז. טיפול רפואי מיסטי יום יומי מרופא שיש לו לפחות רמת יכולת שתים-עשרה עם יכולת ריפוי קסומה מקצר את הזמן בחמישים אחוז [וזה יכול להצטבר יחד לכדי רבע מהזמן המקורי].

איברים שנקטעו מנשק כסף צומחים חזרה בתוך פרק זמן של שישה חודשים (אצבע) ועד שלוש שנים (רגל, זרוע). אותם קיצורי זמן שהוזכרו קודם פועלים גם כאן.

ראש שנקטע אינו צומח, וכך גם לב שנעקר.

דמות שיש לה חסינות לנזק כסף מגיבה לקטיעת אברים בנזק כסף כאילו זו קטיעה מנשק הגורם לנזק מיוחד.

אם למרפא הקסום דרוג 17, הזמן להחלמה הוא יום (אצבע), שלושה ימים (כף יד או כף רגל) או שבוע ימים (רגל, זרוע) אם הקטיעה נגרמה מנזק חמור; אם הקטיעה נגרמה מכסף, זמן ההחלמה הוא פי שש.

אם למרפא הקסום דרוג 19 הוא יכול להשיב איבר בתוך סיבוב קרב אחד אם הקטיעה היא מזנק חמור, או תוך דקה אם הקטיעה היא מנזק כסף.

במידה והרופא משתמש בחפץ קסום או בברית עם רוח בכדי לשפר את הדירוג שלו, הדבר יועיל רק בתנאי שהחפץ/ישות זמינים ומחזקים את יכולת המרפא בכל פעם שהרופא מטפל בדמות הפצועה. רופא שמטפל בפצוע באופן מתמשך צריך לטפל בפצוע פעם אחת בכל יום.

קטיעה באמצעות נשק מזוהם תולע אינה בהכרח משפיעה על משך צמיחת האיבר - אך היא יכולה להשפיע על משך הצמיחה וגם על האופן בו צומח איבר [וסביר שהיא תהפוך את האיבר שנכרת למשהו שמוטב שלא לחבר אותו חזרה לגוף]. מומלץ לטהר בטקס מתאים. מי שחסין לזיהום תולע אינו סובל מהשפעות שכאלו.

היתרון Lizard Limbs מאפשר צמיחת איברים בעשירית הזמן הנקוב [מצטבר עם טיפולי רופא, חוסן על טבעי וכדומה].

אם איבר שנכרת נשמר על-ידי הדמות והוא זמין ובמצב טוב [לא שרוף או מזוהם מתולע או אחרי שבוע של ריקבון וכדומה], ומחובר מחדש ע"י מנתח שיודע איך לעשות זאת. מקצר לכדי שליש את הזמן הדרוש להביא את האיבר לתפקוד מלא.

פרווה - נניח שלדמות יש קרחת רצינית בפרווה שלה, כתוצאה מנזק חמור של אש/חומצה או גיזום מכוון. כל עוד לא חסר בשר בכמות משמעותית, קצב החידוש של פרווה הוא חצי מזה של אצבע.

ישנן גם ישויות שיכולות להעצים זמנית את יכולת הרופא – אבל נדרשת ברית כלשהי עם ישויות שכאלו, ותשלום בהתאם לעוצמת ההשפעה של הישות. ישויות בינוניות בעוצמתן יכולות לאפשר לרופא בונוס של אחד-שתיים לדרגת המומחיות שלו (תמורה למחיר משמעותי שיצדיק את תשומת הלב של הישות על פני ימים או שבועות או חודשים) ואילו ישויות עוצמתיות יכולות לאפשר לרופא בונוס של שלוש-ארבע לדרגת המומחיות (תמורת מחיר גבוה שיצדיק את העובדה שרוחות חשובות אלו עוזבות את עיסוקיהן בכדי לטפל בפציעה). אווטרים של רוחות מרפא יכולים להעניק לרופא בונוס של חמש-שש לדרגת המומחיות, אך זו התערבות נדירה שדורשת מחיר עצום.

#### 6. מחלות ורעלים

כל גארו שמשנה צורה מצורה אחת לאחרת, יגרום לכך שמחלות רגילות ורעלים רגילים יצאו מיד מן המערכת שלו - החומרים הללו פשוט לא מסוגלים להתמודד עם השינוי הפיסיולוגי העצום.

דמות שניחנה במתנה 'התנגדות לרעלנים' נהנית מחסינות למחלות רגילות ולרעלם רגילים גם בלי לשנות צורה.

מתנות כגון 'מגע האם' ו'מגע הסבתא' אינן מרפאות מחלות ורעלים, אף שמתנה כגון מתנת הפיאנה "קריאת העשבים" יכולה לסייע במציאת צמחי מרפא רלוונטיים, במידה ויש.

יש מחלות ורעלים קסומים. לכאלו יש השפעה מרכזית אחת – היכולת להשפיע על משנה צורה גם אם הוא משנה את הצורה שלו, ו/או יש לו חוסן על טבעי ו/או יש לו מתנות מגן.

דמות שניחנה במתנה 'התנגדות לרעלים' עדיין תיפגע ממחלות ורעלים שכאלה, ועדיין תספוג מהן נזק - אבל העמידות שלה גדולה בחמש (כמתואר במתנה) מן הרגיל, וההשפעות יצומצמו בהתאם.

לעתים, מחלה או רעל קסומים עלולים גם להיות נגועים בתולע, דבר שמוסיף לכל העניין השפעות זיהום תולע. דמות שיש לה חסינות מזיהום תולע אינה סובלת מן ההשפעות הספציפיות של הזיהום, אף שהמחלה או הרעל עצמם יכולים להשפיע עליה משום שתוכננו לפעול על פיזיולוגיה של משנה צורה.

תמיד יש לזכור שזיהום תולע מגיע בכמה דרכים צורות ושיטות, הכל תלוי בגורם ובעוצמת הזיהום. זיהום בעל מאפיין מרכזי ביולוגי\כימי ניתן לעצור עם חסינות גבוהה. זיהום רוחני אפשר לבלום עם כוח רצון גבוה או נוסיס, תלוי בסוג.

##### איך מכינים תרופה למחלה/רעל שמסוגל להשפיע על ישויות על טבעיות?

מחלה על טבעית דורשת תרופה על טבעית, ורעל על-טבעי דורש נוגדן שמקורו על טבעי. חומרים על טבעיים שכאלו נמצאים לרוב באומברה. הידע על מיקום של חומרים מתאימים לתרופות ונוגדנים תלוי בידע שיש לדמות על אודות רפואה על טבעית ועל אודות האומברה ככלל.

אחרי שהחומרים המתאימים נאספים (לרוב יש לתשאל את המנחים לגבי העניין הזה, היזהרו – הרפתקת מנחים לפניכם!), יש לבצע את ההכנה עצמה. כדי להכין את התרופה/נוגדן יש צורך בידע מספיק (רמה מספקת ברפואה, בהתאם למפורט לעיל), וכמוכן דרגת התרופה/נוגדן חייבת להיות גבוהה מדרגת המחלה/רעל. הדרגה של התרופה/נוגדן נקבעת כך:

תבונה + יכולת רפואה + יכולת בחידות.

ישויות על טבעיות יכולות לספק בונוס בדומה למה שמוזכר לעיל, תחת השבת איברים קטועים.

אם ההפרש בין דרגת התרופה/נוגדן לדרגת המחלה/רעל הוא קטן – צריך כמה טיפולים: הפרש של אחד או שתיים (לטובת התרופה/הנוגדן) משמעו חמישה טיפולים על פני חמישה ימים; הפרש של שלוש או ארבע (לטובת התרופה/הנוגדן) משמעו שלושה טיפולים על פני שלושה ימים; הפרש של חמש או שש (לטובת התרופה/נוגדן) משמעו טיפול אחד, על פני יום; הפרש גבוה יותר משמעו שהדמות מחלימה מיד (תוך סיבוב קרב אחד) עם מתן התרופה וחוזרת לכשירות מלאה ללא צורך במנוחה בכלל.

דרכים אחרות ללחום במחלות ורעלים:

יש לזכור שלמחלות יש רוחות. עם מעוררים את הרוח הזו במידה מספקת, ניתן לנסות לפתות אותה לעזוב גופו של גארו, או לעורר בה סלידה מספיק עזה בכדי שתנטוש את הגארו; יש לנסות שיטה זו בזהירות רבה, שכן מחלה שרוחה מתעוררת תשפיע על החולה בצורה הרבה יותר עזה ומסוכנת. מאבק כנגד רוח מחלה הנמצאת בגופו של חולה איננו רעיון טוב, שכן הרוח נמצאת בגופו של הגארו וכל ניסיון לגרום לה נזק ירע לו.

אומנם גם לרעלים יש רוחות, אך ניסיון לעורר רוח רעל בכדי לטפל בקורבן מורעל נחשב לרעיון ממש רע, שכן הדבר גם מגביר בצורה דרמטית עוצמתו של רעל ועלול להפוך אותו לקטלני בהרבה.

יש לזכור שכנגד רעלים צמחיים יועילו לעתים צמחים אחרים, ושכנגד רעלים מעולם החי ניתן לייצר אנטיוונין (נוגדן המבוסס על הרעל של היצור החי עצמו).

כנגד רעלי ומחלות תולע, ניתן לעתים קרובות למצוא חומר גלם לתרופה/נוגדן בכיסי תולע באומברה.

#### 7. מחלות נפש ובעיות קוגנטיביות

גם משני צורה לוקים בבעיות שכאלו. רגנרציה אינה מועילה במקרים הללו, ומתנות כגון 'מגע האם' ו'מגע הסבתא' אינן מרפאות בעיות כגון אלו.

יש מצבים בהם זיהום תולע יכול לגרום לבעיות שכאלו, ובמקרים שכאלו, טיהור הזיהום יכול לסייע למרפא.

יש מקרים נדירים בהם בעיה נפשית או בעיה קוגנטיבית זוכה לביטוי שונה בצורות שונות של הדמות. אלו הן לרוב בעיות חמורות במיוחד, או בעלות מקור מיסטי.

אחת האפשרויות למרפא לתופעות שכאלו היא באמצעות סיוע מרוחות מסוימות שבאומברה עמוקה, אשר מהותן תודעה ונפש. אלו ישויות שקשה לתקשר איתן, וכל סיוע מהן דורש זהירות רבה, מחיר ניכר מאוד (ולרוב משונה מאוד), וידע רב הן ברפואה והן בחידות.